BODOLAND रादाब: तामुलपुर, 25 मार्च: तामुलपुर बिधान सभा बियाबनिफ्राय MLA जानो हानाय आगुनि बारग’ MLA चन्दी बसुमतारीआ मैया गुवाहाटीआव प्रमद बर’नि नुजाथिनायाव UPPL दोलोआव हाबफैनायनि उनावनो दिनैनिफ्राय UPPL दोलोनि जानानै तामुलपुर ओन्सोलाव खामानि मावनो थांखि लाबाय । बारग’ MLA चन्दी बसुमतारी बिथांआ खौरांगिरिफोरनि सिगांआव फोरमायथियोदि तामुलपुर ओन्सोला मोनसे मिनि इन्डिया बेवहाय गोबांं हारि माहारिनि गाबजों बुंफबनाय जायगा आरो गोरों गोरा रोंगौथि गोनांनि फोथार रायजो राजाफोरनि खावलायनाय बादि तामुलपुराव जौगानाइ खामानि मावनो थाखाय BPF दोलोनिफ्राय आनज्रायबोनानै UPPL दोलोनि खामानि मावनो फैबाय आरो दिनैनिफ्राय सान हर UPPL दोलोनि जानानै खामानि मावगोन होनना फोरमायथियो । बेजों लोगोसेनो 58 नं तामुलपुर बियाबाव BJP, GSP, जों मदद होजानाय UPPL दोलोनि बिजाथि लेह’राम बर’आ देरहागोना रोखासै होनना फोरमायथियो ।